დანართი №3

**კონკურსი პროფესიული საგანმანათლებლო დაწესებულებების ავტორიზაციის საბჭოს წევრების კანდიდატურათა შესარჩევად**

**1) საბჭოს დასახელება:**

პროფესიული საგანმანათლებლო დაწესებულებების ავტორიზაციის საბჭო

**2) შესარჩევ კანდიდატთა რაოდენობა და საკვალიფიკაციო მოთხოვნები:**

**ა) შესარჩევ კანდიდატთა რაოდენობა -** **13**

პროფესიული საგანმანათლებლო დაწესებულებების ავტორიზაციის საბჭო წევრობის კანდიდატები შეიძლება იყვნენ დამსაქმებლის/მათი გაერთიანების, დარგობრივი გაერთიანების, სამოქალაქო სექტორის (არასამთავრობო) ან/და საერთაშორისო ორგანიზაციების წარმომადგენლები, პროფესიული განათლების ექსპერტები და პროფესიული საგანმანათლებლო პროგამების განმახორციელებელი საგანმანათლებლო დაწესებულებების წარმომადგენლები.

**ბ) დამსაქმებლის/მათი გაერთიანების წარმომადგენლის საკვალიფიკაციო მოთხოვნები:**

* უმაღლესი ან პროფესიული განათლება;
* საშუალო ან ზედა რგოლის მენეჯერულ პოზიციაზე მუშაობის გამოცდილება არანაკლებ 1 წლის განმავლობაში, ამასთან საბჭოს წევრად წარდგენის მომენტისათვის საშუალო ან ზედა რგოლის მენეჯერულ პოზიციაზე დასაქმებულის სტატუსის ქონა;

**გ) დარგობრივი გაერთიანების წარმომადგენლის საკვალიფიკაციო** **მოთხოვნები:**

* პროფესიული განათლება ან/და უმაღლესი განათლება;
* შესაბამის დარგობრივ გაერთიანებაში ბოლო 1 წლის განმავლობაში საშუალო ან ზედა რგოლის მენეჯერულ პოზიციაზე დასაქმებულის სტატუსის ქონა;

**დ) პროფესიული განათლების ექსპერტების საკვალიფიკაციო მოთხოვნები:**

* უმაღლესი განათლება;
* პროფესიული განათლების სფეროში მუშაობის არანაკლებ 3 წლიანი გამოცდილება;
* პროფესიული საგანმანათლებლო პროგრამის შემუშავების, განხორციელებისა და განვითარების სპეციფიკის ცოდნა და/ან ამ პროცესებში მონაწილეობის გამოცდილება.

**ე) სამოქალაქო სექტორის (არასამთავრობო) ან/და საერთაშორისო ორგანიზაციის წარმომადგენლის საკვალიფიკაციო მოთხოვნები:**

* უმაღლესი ან პროფესიული განათლება;
* განათლების სფეროში არანაკლებ 2 წლის მუშაობის გამოცდილება.

**ვ) პროფესიული საგანმანათლებლო პროგრამების განმახორციელებელი საგანმანათლებლო დაწესებულების წარმომადგენლის საკვალიფიკაციო მოთხოვნები:**

* პროფესიული ან/და უმაღლესი განათლება და ბოლო 5 წლის განმავლობაში პროფესიული განათლების მიმართულებით სწავლების არანაკლებ 3 წლის გამოცდილება;
* საგანმანათლებლო პროგრამის შემუშავების, განხორციელებისა და განვითარების სპეციფიკის ცოდნა ან/და ამ პროცესებში მონაწილეობის გამოცდილება;
* ასევე, საგანმანათლებლო დაწესებულების წარმომადგენელი არ უნდა იყოს დაწესებულებაში ადმინისტრაციულ პოზიციაზე დასაქმებული პირი ან დაწესებულების დამფუძნებელი.

**3) საბჭოს წევრის ფუნქციები**

საბჭოს წევრის ფუნქციები განისაზღვრება [„საგანმანათლებლო დაწესებულებების ავტორიზაციის დებულებისა და საფასურის დამტკიცების შესახებ](ავტორიზაციის%20დებულება.pdf)“ საქართველოს განათლებისა და მეცნიერების მინისტრის 2010 წლის 1 ოქტომბრის №99/ნ ბრძანებით.

**4) განცხადების წარდგენის ვადა და წესი:**

ა) საბჭოს წევრობის კანდიდატის წარდგენის შესახებ განცხადება  სსიპ - განათლების ხარისხის განვითარების ეროვნულ ცენტრში (შემდგომში - ცენტრი) შესაძლებელია წარადგინოს ორგანიზაციამ ან ფიზიკურმა პირმა:

* იურიდიული პირის მიერ საბჭოს წევრობის კანდიდატის წარდგენის შემთხვევაში,   ცენტრს წარედგინება განცხადება (დანართი N1);
* კანდიდატის მიერ მიმართვის შემთხვევაში ცენტრს წარედგინება განცხადება ([დანართი N2](დანართი%20N2.docx)).

ბ) განცხადებას უნდა დაერთოს შემდეგი დოკუმენტები:

* ავტობიოგრაფია (CV);
* ცნობა სამუშაო ადგილიდან;
* შესაბამისი განათლების დამადასტურებელი დოკუმენტის ასლი (საკვალიფიკაციო მოთხოვნის შესაბამისად);
* კანდიდატის წერილობითი თანხმობა შესაბამისი საბჭოს წევრობის შესახებ (თუ განცხადებას წარმოადგენს იურიდიული პირი).

გ) განცხადების შემოტანის ვადა  - **2020 წლის 6 დეკემბრის ჩათვლით;**

**5) დამატებითი ინფორმაცია:**

* ავტორიზაციის საბჭოს წევრი არ შეიძლება იყოს საჯარო მოხელე ან სხვა ავტორიზაციის, აკრედიტაციის და სააპელაციო საბჭოს წევრი;
* წარდგენილი კანდიდატი შესაძლებელია განხილულ იქნეს სააპელაციო საბჭოს წევრობის კანდიდატად განცხადების ფორმაში შესაბამისი თანხმობის დაფიქსირების საფუძველზე.
* ავტორიზაციის საბჭოს უფლებამოსილების ვადა განისაზღვრება 2 (ორი) წლით;

**შენიშვნა:**

* შესარჩევი კომისია უფლებამოსილია საჭიროების შემთხვევაში საბჭოს წევრობის კანდიდატს მოსთხოვოს დამატებითი ინფორმაცია/დოკუმენტი;
* თუკი, წარდგენილ კანდიდატს განცხადების ფორმაში სააპელაციო საბჭოს წევრობის კანდიდატის შესაბამისი გრაფა არ აქვს მონიშნული, სააპელაციო საბჭოს სრულად დაკომპლექტების მიზნით, შესარჩევი კომისია უფლებამოსილია კანდიდატის თანხმობით, განიხილოს იგი სააპელაციო საბჭოს წევრობის კანდიდატად.

**განცხადებების მიღება წარმოებს სსიპ - განათლების ხარისხის განვითარების ეროვნულ ცენტრში დოკუმენტბრუნვის ელექტრონული სისტემის ან ცენტრის ოფიციალური ელექტრონული ფოსტის - info@eqe.ge - მეშვეობით, ან მატერიალური სახით.**

**მის.: თბილისი, 0193, მ. ალექსიძის მე-2 შესახვევი №2.**

**შეკითხვების შემთხვევაში გთხოვთ, დაგვიკავშირდეთ შემდეგ ნომერზე: (+995 32) 2 200 220 (\*3599)**